2005

''Rencana ini adalah berkenaan dengan tahun 2005. Bagi kegunaan lain, sila lihat 2005 (nombor).

2005 merupakan tahun biasa. Hari pertama dalam tahun ini ialah hari Sabtu. Ia berlangsung dari 20 Zulkaedah 1425 hingga 30 Zulkaedah 1426.

Peristiwa

Januari                  
 1 Januari:Malaysia telah memperkenalkan MyKid untuk budak-budak bawah umur 12 tahun.                         
 6 Januari: Satu persidangan antarabangsa telah diadakan di Jakarta bagi menyelaraskan bantuan kepada mangsa gempa bumi 26 Disember 2004.
 10 Januari: Mahmoud Abbas (Abu Mazen), memenangi pilihan raya Palestin bagi menggantikan Yasser Arafat.
 16 Januari: Adriana Iliescu, 66 tahun, mencatat rekod sebagai orang tertua melahirkan anak.
 18 Januari: Kapal terbang penumpang terbesar, Airbus A380 dilancarkan.
 30 Januari: Pilihan raya Iraq pertama selepas kejatuhan Saddam Hussein berlangsung.

Februari 
 10 Februari: Korea Utara mengaku mempunyai senjata nuklear.
 13 Februari: Pengumuman pilihan raya Iraq 30 Januari lalu dimenangi puak Syiah.
 14 Februari:
 Pertemuan Perdana Menteri Malaysia dengan Presiden Indonesia bagi membincangkan masalah pendatang asing tanpa izin (PATI).
 Sebutir bom meletup pada kereta yang dinaiki bekas Perdana Menteri Lubnan Rafik Hariri dan mengorbankan beliau dan beberapa orang lain.
 16 Februari: Protokol Kyoto dengan rasminya bermula walaupun tanpa sokongan Amerika Syarikat dan Australia.
 28 Februari: Perdana Menteri Lubnan Omar Karami yang pro-Syria memgumumkan perletakan jawatannya.

Mac 
 3 Mac: Steve Fossett yang menerbangkan pesawat GlobalFlyer berjaya mengelilingi dunia secara solo tanpa berhenti dan mengisi bahan bakar.
 10 Mac: Omar Karami dilantik kembali sebagai Perdana Menteri Lubnan 10 hari setelah mengundurkan diri.
 19 Mac: Wikipedia Bahasa Inggeris mencapai 500,000 rencana.
 28 Mac: Gempa bumi Sumatera berlaku hanya 3 bulan selepas gempa bumi di Aceh tahun lepas. Ini merupakan gempa kedua terbesar sejak 1965.

April 
 2 April: Paus John Paul II meninggal dunia di Kota Vatican.
 9 April: Putera Charles berkahwin dengan Camilla Parker Bowles di Windsor, England.
 19 April: Paus Benedict XVI dilantik sebagai paus baru.
 26 April: Syria menarik balik 14,000 askar terakhirnya di Lubnan.
 28 April: Harga runcit petrol dan diesel di Malaysia naik 10 dan 20 sen seliter.

Mei 
5 Mei: Pilihan raya 2005 di United Kingdom. Parti Buruh UK pimpinan Tony Blair menang untuk musim ketiga berturut-turut.
 15 Mei: China menjadi negara pertama mengumpul semua kejuaraan utama badminton dalam satu masa: Piala Sudirman, Piala Thomas dan Piala Uber.
 29 Mei: Rakyat Perancis mengundi menolak perlembagaan Eropah. Rakyat negara lain turut mengundi sedemikian selepas itu.

Jun 
 4 Jun: Amerika Syarikat mengaku tenteranya di Teluk Guantanamo pernah melakukan penghinaan terhadap kitab Al-Qur'an.
 11 Jun: Kumpulan G8 bersetuju menghapuskan hutang 18 negara termiskin di dunia.
 14 Jun: Pelari Jamaika, Asafa Powell, memecahkan rekod dunia pecut 100 m dengan kepantasan 9.77 saat.
 21 Jun: Roket yang membawa kapal layar solar (satu projek kerjasama Rusia-AS) gagal berfungsi 83 saat selepas berlepas dan memusnahkan kapal angkasa tersebut.

Julai 
 2 Julai: Konsert Live 8 diadakan di seluruh dunia untuk kempen membasmi kemiskinan.
 4 Julai: "Peluru tembaga" NASA menghentam komet "Tempel 1" dan menghasilkan kawah bagi membolehkan saintis mengkaji isi komet.
 7 Julai: Letupan bom di London berlaku di stesyen kereta api bawah tanah dan bas. Satu lagi serangan serupa berlaku pada 21 Julai, namun semua bom gagal meletup.
 26 Julai: Kapal angkasa "Discovery" melakukan penerbangan pertama sejak tragedi "Colombia" pada 2003.
 29 Julai: Ahli astronomi menemui sebuah objek trans-Neptun bernama 2003UB313 yang dikatakan sebagai planet kesepuluh.
 31 Julai: Harga petrol dan diesel di Malaysia naik lagi sebanyak 10 dan 20 sen seliter. Harga LPG turut naik 5 sen sekilogram.

Ogos 
 2 Ogos: Sebuah pesawat Air France tergelincir ketika mendarat di Toronto, Kanada, kali pertama sebuah Airbus A340 terlibat dalam kemalangan. Semua penumpang berjaya keluar sebelum pesawat tersebut terbakar.
 9 Ogos: Kapal angkasa "Discovery" berjaya mendarat dengan selamat di California.
 11 Ogos: Status darurat diisytiharkan di seluruh Kuala Selangor dan Pelabuhan Klang akibat jerebu.
 17 - 23 Ogos: Fasa pertama pengosongan Jalur Gaza dari penempatan haram Israel oleh tenteranya.
 29 Ogos: Sekurang-kurangnya 1,300 orang maut akibat taufan Katrina yang mengakibatkan banjir di bandar New Orleans, Louisiana.

September 
 5 September: Sebuah pesawat Penerbangan Mandala 091 terhempas di Medan, Sumatra Utara mengorbankan sekurang-kurangnya 117 orang termasuk gabenornya.
 14-16 September: Perhimpunan PBB terbesar dalam sejarah, di markasnya di New York City.
 19 September: Korea Utara bersetuju menghentikan semua program nuklearnya, sebagai ganjaran bantuan kemanusiaan dan keamanan.
 26 September: Anggota Tentera Simpanan AS, Lynndie England, didapati bersalah oleh mahkamah tentera dalam 6 daripada 7 kes mendera di Penjara Abu Ghraib.

Oktober 
 1 Oktober: 26 orang disahkan mati manakala 100 lagi cedera dalam pengeboman Bali 2005.
 8 Oktober: Gempa bumi berukuran 7.6 melanda utara Pakistan dan mengorbankan kira-kira 80,000 orang.
 10 Oktober: Angela Merkel dipersetujui sebagai kanselor Jerman wanita pertama.
 19 Oktober: Saddam Hussein mula dibicarakan di Baghdad.
 26 Oktober: Presiden Iran, Mahmoud Ahmadinejad menyeru agar Israel "dihapuskan dari peta dunia".

November 
 8 November: Presiden Perancis mengisytiharkan darurat di sekitar Paris pada hari ke-12 rusuhan awam.
 9 November: Dr. Azahari Husin disahkan terbunuh dalam satu serangan POLRI di Kota Batu, Malang, Jawa Timur.
 18 November: Amerika Syarikat mengumumkan penamatan sekatan senjata terhadap Indonesia.

Disember 
 3 Disember: Pepe Reina berjaya mencapai “clean sheet” kali keenam berturut-turut semasa menentang Wigan Athletic untuk memecah rekod Liverpool bertanding dalam Liga Perdana Inggeris, mengatasi rekod David James yang dicapai dalam musim 1996-1997
 11 Disember: Sidang Kemuncak ASEAN ke-11 diadakan di Kuala Lumpur. Sidang ini disertai oleh Rusia, China, Jepun, Korea Selatan, India, Australia dan New Zealand di samping negara-negara anggota ASEAN.
 Disember: Les' Copaque Production ditubuhkan.

Tarikh tepat tidak pasti 
 Ogos: MCM Consulting Sdn Bhd dilantik oleh IBM Malaysia sebagai rakan kongsi perniagaan untuk menyediakan penyelesaian teknologi maklumat kepada perkhidmatan kewangan dan sektor awam.
 September: Sebahagian besar Grisoft, syarikat pembuat perisian keselamatan, di beli oleh Intel.
 Disember: Sistem Adobe dibentuk melalui penggabungan Adobe dengan Macromedia.

Kelahiran 
 4 Januari - Chan Kah Ni, pemain badminton Malaysia
 11 Februari - Zali Rusli, penyanyi dan pelakon lelaki Malaysia
 18 Februari - Ng In Qin, pemain badminton Malaysia
 12 April - Muhammad Alif Fahmy Khairul Anuar, atlet berbasikal Malaysia
 25 April - Muhammad Hazriq Danish Abdullah, penyanyi lelaki Malaysia
 10 Mei - Ferdinan Ramno, pemain badminton Malaysia
 24 Mei - Fariz Isqandar, pelakon dan penyanyi lelaki Malaysia
 28 Mei - Bertrand Rhodict Lises, atlet terjun Malaysia
 6 Jun - Vannee Gobi, pemain badminton dan pelakon wanita Malaysia
 19 Jun - Dhia Azrai Naim Rosman, pelakon lelaki Malaysia
 27 Jun - Chan Wen Tse, pemain badminton Malaysia
 28 Jun - Tay Jun Qian, pemain skuasy Malaysia
 11 September - Low Teck Hwa, pemain badminton Malaysia
 14 September - Sarah Ngu Xian Meow, pemain badminton Malaysia
 30 September - Mia Sara Nasuha, pelakon wanita Malaysia
 2 Oktober - Danish Daniel @ Coki, penyanyi dan pelakon lelaki Malaysia
 16 Oktober - Clay Shervina Joinis, pemain badminton Malaysia
 1 November - Ahmad Shahmi Md Azhar, pelakon lelaki Malaysia 
 2 November - Muhammad Khir Shah Ramdhan Abdul Rani, pelakon lelaki Malaysia
 10 November - Aguwell Roneld Andrew, pemain badminton Malaysia
 8 Disember - Chong Jie Yu, pemain badminton Malaysia
 26 Disember - Muhammad Amir Idlan Azman, pelakon lelaki Malaysia

Kematian 
 17 Januari: Zhao Ziyang, 86, mantan Perdana Menteri China.
 14 Februari: Rafik Hariri, 60, mantan Perdana Menteri Lubnan.
 2 April: Paus John Paul II.
 2 Mei: Wee Kim Wee, mantan Presiden Singapura.
 1 Ogos: Raja Fahd, 82, raja Arab Saudi.
 20 Oktober: Endon Mahmood Ambak, 64, isteri Perdana Menteri Malaysia ke-5, Dato' Seri Abdullah bin Haji Ahmad Badawi.
 25 November: George Best, pemain bola sepak Ireland Utara, 'bintang pop' pertama bola sepak
 7 Disember: Devan Nair, 82, Presiden Singapura

Lihat juga 
 Peristiwa Lepas 2005